### 16.    Beslutning om anlægsbevilling til etablering af ny cykelsti mellem [adresse] og [adresse]

**Åbent**

Sagsnr.: 326-2020-974          J.nr.: 05.00.00           Dokumentnr.:
326-2020-6829

**Sagstype**

Beslutning.

**Resume og sagens baggrund**

På investeringsoversigten er der afsat et rådighedsbeløb på
i alt 4,0 mio. kr. til etablering af en ny cykelsti mellem [adresse] og
[adresse]. Der søges nu en anlægsbevilling på 4,0 mio. kr. til
forundersøgelse, planlægning, koordinering, projektering og udførelse.
Stiforløbet fremgår af Bilag 1.

**Indstillinger**

Direktøren indstiller, at der gives en anlægsbevilling på i
alt 4,0 mio. kr. finansieret af rådighedsbeløbet i 2020 til forundersøgelse,
planlægning, koordinering, projektering og udførelse af cykelstien.

**Behandling**

Teknik- og Miljøudvalget, Økonomiudvalget,
Kommunalbestyrelsen.

**Sagsfremstilling**

Administrationen vil undersøge fremkommelighed,
trafiksikkerhed og økonomi omkring de forskellige muligheder, der ligger til
grund for henholdsvis dobbelt- og enkeltrettet cykelsti, samt fortov og
belysning ved etablering af et stiforløb mellem [adresse] og [adresse].
Stiforløbet fremgår af Bilag 1.

Anlægsarbejdet forventes påbegyndt i august 2020 og
afsluttet november 2020.

Der forventes driftsudgifter på cirka 50.000 kr./år til
pleje og vedligehold af rabatter, striber, skilte og stianlæg.

**Økonomiske konsekvenser**

Der er afsat et rådighedsbeløb på 4,0 mio. kr. i 2020 til etablering
af ny cykelsti mellem [adresse] og [adresse]. Det bemærkes, at
restrådighedsbeløbet herefter udgør 0 mio. kr. i 2020.

[adresse] bemærkninger er indarbejdet i sagen.

**Teknik- og Miljøudvalgets møde
den 16. januar 2020:**

Anbefales.

**Økonomiudvalgets møde den 22.
januar 2020:**

Anbefales.

**Bilag**

|  |  |
| --- | --- |
| Bilag 1 - Stiforløb mellem [adresse] og [adresse] 326-2020-7607 |